Regstappe oorweeg na ANC glo miljoene kry uit Prasa-kontrak | Maroela Media
Regstappe oorweeg na ANC glo miljoene kry uit Prasa-kontrak
Die DA beplan om strafregtelike klagte aanhangig te maak teen diegene wat betrek word by beweerde korrupsie by die Passasierspooragentskap van Suid-Afrika (Prasa).
Popo Molefe, voorsitter van die Prasa-raad, het Vrydag in hofstukke aangevoer die ANC en Prasa-beamptes het groot geldelike voordeel getrek uit Prasa se kontrak vir nuwe lokomotiewe. Die bedrag beloop glo sowat R80 miljoen.
Manny de Freitas, woordvoerder van die DA, het gesê indien die bewerings waar is, kom dit neer op 'n oortreding van die Wet op die Voorkoming en Bestryding van Korrupte Bedrywighede.
Dit volg na Dipuo Peters, minister van vervoer, opdrag gegee het dat ondersoeke na beweerde tenderbedrog by Prasa gestaak word. Die ondersoek is deel van die remediërende optrede wat die openbare beskermer aanbeveel het in 'n verslag oor Prasa.
"Die ANC se beweerde betrokkenheid by die korrupsie wys net weer die party het verander. Die party is meer bekommerd daaroor om die polities verbinde elite eerste te stel en die belange van gewone mense laaste," het De Freitas gesê.
"Korrupsie steel geleenthede, skep onregverdighede, beskadig die ekonomie en demper dienslewering. Die DA sal nie rus totdat die saak ten volle ondersoek is en opgetree word teen diegene wat betrek word nie, insluitende die ANC."
ANC DA Prasa
Ekonoom waarsku oor gevolge van Gordhan-sage
Gevangene sit nog langer na DNS-bewyse
Waar is die VALKE NOU lekker bedrog hier maar die ANC IS MOS HUL MAATJIES OF WAT.
Maar hul prez doen dit dan hoekom mag hul nie? Korupte spul.
Die ANC is nie bymagte om enigsiens iets eerlik te doen nie in 22jr het hulle dit oor en oor en oor bewys ek wens net alle kiesers wil dit besef
Ek wens die DA gee hulle hel. Dit moet stop dadelik. Hoekom ondersoek die Valke dit nie en los vir Pravin uit dat hy sy werk eerlik kan doen. Die ANC en die Valke speel met die leeu se stert om Pravin te probeer diskrediteer. Hy sal n nes oopkrap waarvan hulle nie gaan hou nie.
Holomisa het gesê niemand is verhewe bo die wet nie. Hoekom kom Zuma en sy gesante met al die bedrog weg. Wat het geword van sy kamtife terugbetaling binne 45 dae. Alles is nou doodstil. Weereens 'n bewys hoe korrup hulle is. Hoop die DA hou by hulle woord en krap alles oop. Dit is tyd dat iemand hulle beloftes gestand doen.